Patrimoni Municipal neteja i condiciona la parcel·la de darrere de l’Economat
07 de novembre 2019

![Imagen 1](/media/spppqeh3/91-cuerpo_visitas-obras-limpieza-gerencia-30.jpg)![Imagen 2](/media/0nqj1lp1/91-cuerpo_visitas-obras-limpieza-gerencia-22.jpg)

![](/media/t05o1ybb/91-cuerpo_visitas-obras-limpieza-gerencia-37.jpg)  
  

La delegació de Patrimoni Municipal ha començat hui a netejar la parcel·la ubicada en la Gerència, darrere de l’antic Economat, de la qual és propietari l’ajuntament. L’alcalde de Sagunt, Darío Moreno, i el delegat de Patrimoni Municipal i de Sanitat, Javier Timón, han destacat la importància d’esta iniciativa en la visita que han realitzat este matí a les obres, a la que també ha assistit el regidor de l’Equip de Govern, Javier Raro. També es procedirà a reparar els trams de la tanca perimetral que ho necessiten.

Per a l’alcalde, han començat esta actuació per tres motius fonamentals: «**En primer lloc, per dignitat, perquè no podia ser que estiguera tan abandonat este espai. En segon lloc, per seguretat, ja que hi ha vegetació que afecta les estructures dels edificis i per tant, havíem d’intervindre pel patrimoni industrial. I finalment, per lluitar contra les plagues**». També ha ressaltat que esta intervenció permetrà posar de manifest les estructures que encara queden per rehabilitar i que l’ajuntament ha de comprometre’s a seguir posant en valor. «**En definitiva**, -afegix l’alcalde**\- considerem que era una intervenció necessària, que serà molt positiva i demostra una vegada més el compromís de l’ajuntament amb el nostre patrimoni industrial**».

![](/media/kqfohebn/91-cuerpo_visitas-obras-limpieza-gerencia-29.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/patrimoni-municipal-neteja-i-condiciona-la-parcel-la-de-darrere-de-l-economat/ "Facebook")
*   [](http://twitter.com/share?url=https://aytosagunto.es/va/actualitat/patrimoni-municipal-neteja-i-condiciona-la-parcel-la-de-darrere-de-l-economat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/patrimoni-municipal-neteja-i-condiciona-la-parcel-la-de-darrere-de-l-economat/ "Linked In")
*   [](mailto:?body=https://aytosagunto.es/va/actualitat/patrimoni-municipal-neteja-i-condiciona-la-parcel-la-de-darrere-de-l-economat/)